Θέμα: Modern Greek Language (Secondary School)
Ερώτηση: Ο καιρός της Ελλάδας. Η Καθλίν μένει εδώ και τριάντα χρόνια στην Ελλάδα. Πολλοί νομίζουν πως έμεινε εδώ γιατί συνάντησε και ερωτεύτηκε τον άνδρα της. Η αλήθεια, όμως, είναι ότι η Καθλίν ερωτεύτηκε την Ελλάδα. Γνώρισε τον άνδρα της την εποχή που σπούδαζαν και οι δύο στο Πανεπιστήμιο της Θεσσαλονίκης. Οι γονείς της είχαν αντιδράσει σ' αυτές τις σπουδές. Δεν καταλάβαιναν γιατί η κόρη τους δεν προτιμούσε να σπουδάσει σε ένα από τα άριστα πανεπιστήμια της χώρας τους. Αλλά η Καθλίν είχε αποφασίσει από την πρώτη φορά που ήρθε με τις φίλες της για διακοπές στη Χαλκιδική ότι ήθελε να μείνει στην Ελλάδα για πάντα. Η ρηχή και ζεστή θάλασσα, οι απέραντοι χρυσοπράσινοι ελαιώνες και τα τραγούδια των τζιτζικιών τη μάγεψαν. Αλλά κυρίως γοητεύτηκε από τον καιρό. Δέκα μέρες έμεινε στην Ελλάδα, δέκα μέρες είχε ήλιο και ζέστη. Ούτε σταγόνα βροχή. Συζητάει με τον παιδικό της φίλο, τον Χάρολντ, στο τηλέφωνο κι εκείνος τη ζηλεύει. Ο Χάρολντ έχει σπουδάσει Ελληνική Φιλολογία στην πατρίδα του και είναι ενθουσιώδης φιλέλληνας. Κάθε καλοκαίρι επισκέπτεται την Καθλίν. Ονειρεύεται, όταν βγει στη σύνταξη, να έρθει να μείνει κι αυτός στην Ελλάδα και να έχει ένα μικρούτσικο σπιτάκι σε κάποιο χωριό της Χαλκιδικής. Ο γιατρός του συμφωνεί μαζί του πως το κλίμα της Ελλάδας θα του κάνει καλό και θα πάψουν να πονούν τα κόκαλά του από την υγρασία. Τις ατέλειωτες βροχερές μέρες της πατρίδας του ο Χάρολντ φαντάζεται τον ελληνικό γαλανό ουρανό και παρηγοριέται. Μπορεί τα κόκαλά του να συνεχίζουν να πονούν, αλλά η καρδιά του έχει πάντα μέσα λίγη Ελλάδα. Διασκευάστηκε για τις ανάγκες της εξέτασης. Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Η Καθλίν και ο Χάρολντ ήταν συμφοιτητές.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1